Kathleen Cruise O'Brien

Kathleen Cruise O'Brien, sortzez Katherine Marie Joseph Sheehy (Loughmore, 1886ko apirilaren 24a - Rathmines, 1938ko otsailaren 12a), sufragista, Irlandako hizkuntzaren defendatzailea eta maistra irlandarra zen.

 Biografia 

 Gaztaroa eta familia 
Kathleen Cruise O'Brien Loughmoren (Tipperaryko konderria) jaio zen,  1886ko apirilaren 24an. David Sheehyren eta Elizabeth Bessie Sheehyren (sortzez McCoy) alabarik gazteena zen. Bere anai-arreba nagusiak Hanna Sheehy-Skeffington, Mary, Margaret, Eugene eta Richard ziren. Jaio zen urtean, familia Dublinera joan zen bizitzera, aita parlamentu britainiarrerako aukeratua izan baitzen. Familia Drumcondran bizi zen lehenik, eta 2 Belvedere Placen gero. Aita Irlandako Alderdi Parlamentarioko kide garrantzitsua zen, eta John Dillonen hurbileko kolaboratzailea. Bere osaba, Eugene Sheehy apaiza, "Lurreko ligako apaiz" deitzen zuten.

Kathleen Cruise O'Brienek Dominikarren komentuko eskolan ikasi zuen, Eccles Streeten. 1906tik 1907ra bitartean, Amienseko (Frantzia) nesken eskola batera joan zen, beste ikasle batekin trukean. Andrée izena zuen berarekin trukea egin zuen neska frantziarrak, zeina Owen Sheehy-Skeffington ilobarekin ezkondu zen. O'Brienek irlandar ikasketak egin zituen St Stephen's Greeneko University College-n, eta, ondoren, Aran uharteetara (Galway konderria) joan zen bere hizkuntza-trebetasunak hobetzera.

O'Brien-en amak, 1890eko hamarkadaren amaieratik aurrera, hilero antolatzen zituen azokak familia-etxean. Gonbidatuen artean anaien lagunak zeuden. James Joyce, esaterako, ohiko bisitaria zen, eta Richard Ellmann bere biografoak The Dead ipuineko Miss Ivors pertsonaiak O'Brien zuela inspirazio-iturri. Baieztapen horri aurka egin zitzaion.

 Ibilbidea 
Hanna eta Marie ahizpekin batera, Kathleen Cruise O'Brien izan zen Irish Women's Franchise Leagueren sortzaileetako bat, 1908ko azaroan. United Irish Leagueko (UIL) Young Ireland Branch-eko (YIB) kide aktiboa zen, emakumeak onartzen zituen adar bakarra. Batzorde Exekutiboko kidea zen, eta, 1910ean, lehendakariorde hautatu zuten.

1911ko urriaren 1ean, Francis Cruise O'Brien kazetariarekin ezkondu zen, bere anaien unibertsitate-garaiko laguna. Ezkontza horren aurka egin zuen familiak sutsuki, bere iritzi politikoen, bere ibilbidearen ikuspegi-ezaren eta agnostizismo erlijiosoaren aurka baitzegoen. Bere ahizpa Hanna eta haren senarra, François Sheehy Skeffington, ziren ezkontzaren alde zeuden bakarrak. Rathminesen bizi izan zen bikotea (44 Leinster Rd), eta seme bat izan zuten, Conor Cruise O'Brien. Kathleen Cruise O'Brienek irlandarra irakasten zuen Rathmines Technical Collegen, lanaldi partzialean, ezkondu ondoren. Caitlín Níc Shíothaigh izenarekin, testuliburuak idatzi zituen irlanderaz, eta <i id="mwPA">Gregg shorthanden</i> edizioa garatu zuen irlanderaz, 1920ko hamarkadan. Zenbait antzerki ere idatzi zituen, besteak beste, Apartments, Fand O'Gradyren luma-izenarekin argitaratutako ekitaldi bakarreko fartsa bat. Abbey Theatren antzeztu zuten, 1923ko irailean.

Kathleen Cruise O'Brienen familia zabala banatuta zegoen Lehen Mundu Gerran Britainia Handiari eman beharreko laguntzaren inguruan. Senarra konbentzitu zuen ez hitzaldirik egiteko armadako errekrutamenduaren alde, are gehiago bera osasunez ez gai izanik zerbitzurako. 1916an, alargun geratu ez zen ahizpetan bakarra izan zen O'Brien, bere hiru koinatak hil baitziren: Bernard Culhane, Francis Sheehy Skeffington eta Thomas Kettle.

Kathleen Cruise O'Brienen senarra 1927ko abenduan hil zen. Ondoren, finantza-arazoak izan zituen, eta lukurariekiko zorpetu zen. Rathmines School-en lanaldi osoan lan egin zuen, eta, halaber, Irlanda mendebaldeko komentu-eskoletan egiten ziren urteko estatu-azterketen administrazioa gainbegiratzen jardun zuen. Katoliko praktikantea zen arren eta kleroak presioa egin arren, semea Sandford Parkeko protestante-eskola liberalean utzi zuen, senarrak aukeratu zuena.

Kathleen Cruise O'Brien etxean hil zen, 1938ko otsailaren 12an, bihotzekoa izanda.

 Erreferentziak 

 Kanpo estekak 

Kategoria:Irlandako aktibistak
Kategoria:Sufragistak
Kategoria:Sufragista irlandarrak
Kategoria:Irakasleak
Kategoria:Emakume irakasleak
Kategoria:Irlandako emakumeak